ΚΟΙΝΗ ΘΕΣΗ (ΕΚ) αριθ. 14/98 που καθορίστηκε από το Συμβούλιο στις 12 Φεβρουαρίου 1998 για την έκδοση της οδηγίας 98/. . ./ΕΚ του Συμβουλίου, της . . ., για την τροποποίηση της οδηγίας 95/21/ΕΚ για την επιβολή, σχετικά με τη ναυσιπλοϊα που συνεπάγεται χρήση κοινοτικών λιμένων ή διέλευση από ύδατα υπό τη δικαιοδοσία κράτους μέλους, των διεθνών προτύπων για την ασφάλεια των πλοίων, την πρόληψη της ρύπανσης και τις συνθήκες διαβίωσης και εργασίας επί των πλοίων (έλεγχος του κράτους του λιμένα) (98/C 91/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως την παράγραφο 2 του άρθρου 84,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία που προβλέπεται από το άρθρο 189 Γ της συνθήκης (3),

Εκτιμώντας:

(1) ότι το σημείο 1 του άρθρου 2 της οδηγίας 95/21/ΕΚ (4) ορίζει ότι ως «συμβάσεις» νοούνται εκείνες που ισχύουν κατά τη στιγμή έκδοσης της οδηγίας 7 ότι το σημείο του άρθρου 2 ορίζει ότι ως «ΜΣ» νοείται το μνημόνιο συνεννόησης για τον έλεγχο των πλοίων από το κράτος του λιμένα το οποίο υπεγράφη στο Παρίσι, στις 26 Ιανουαρίου 1982, ως έχει κατά την ημερομηνία έκδοσης της οδηγίας 7

(2) ότι από την έκδοση της οδηγίας 95/21/ΕΚ έχουν τεθεί σε ισχύ τροποποιήσεις της σύμβασης SOLAS 74, της σύμβασης MARPOL 73/78 και της σύμβασης STCW 78 7 ότι οι πλέον πρόσφατες τροποποιήσεις του ΜΣ του Παρισιού τέθηκαν σε ισχύ στις 14 Ιανουαρίου 1998 7 ότι είναι σκόπιμο να εφαρμοσθούν οι εν λόγω τροποποιήσεις για τους σκοπούς της προαναφερθείσας οδηγίας 7

(3) ότι ο διεθνής κώδικας διαχείρισης για την ασφαλή λειτουργία των πλοίων και την πρόληψη ρύπανσης του περιβάλλοντος (κώδικας ISM), που εκδόθηκε από το Διεθνή Ναυτιλιακό Οργανισμό (IMO) στις 4 Νοεμβρίου 1993 και κατέστη υποχρεωτικός βάσει του νέου κεφαλαίου IX της σύμβασης SOLAS, θεσπίζει ένα σύστημα για τη διαχείριση της ασφάλειας, το οποίο εφαρμόζεται, τόσο στη θάλασσα όσο και στην ξηρά, από την εταιρεία την υπεύθυνη για την εκμετάλλευση του πλοίου, ελέγχεται δε από τις αρχές του κράτους όπου η εν λόγω εταιρεία αναπτύσσει τις δραστηριότητές της 7

(4) ότι ο κώδικας ISM συντελεί σημαντικά στην ασφάλεια της ναυτιλίας και στην προστασία του θαλάσσιου περιβάλλοντος στα ύδατα της Κοινότητας 7

(5) ότι ο κώδικας ISM θα αρχίσει να ισχύει διεθνώς την 1η Ιουλίου 1998 για όλα τα επιβατηγά πλοία, τα πετρελαιοφόρα, τα δεξαμενόπλοια που μεταφέρουν χημικά προϊόντα ή φυσικό αέριο, τα φορτηγά χύδην φορτίου και τα ταχύπλοα φορτηγά ολικής χωρητικότητας ίσης ή ανώτερης των 500 κόρων 7

(6) ότι ο κανονισμός (ΕΚ) αριθ. 3051/95 του Συμβουλίου, της 8ης Δεκεμβρίου 1985, για τη διαχείριση της ασφάλειας των επιβατηγών οχηματαγωγών πλοίων Roll-on/Roll-off (5), σκοπό έχει την υποχρεωτική και έγκαιρη εφαρμογή των διατάξεων του κώδικα ISM σε όλα τα οχηματαγωγά πλοία ro-ro, ανεξαρτήτως της σημαίας τους, τα οποία αποπλέουν ή καταπλέουν σε ευρωπαϊκούς λιμένες 7

(7) ότι καθυστερήσεις στην εφαρμογή των διατάξεων του κώδικα ISM σε διεθνές επίπεδο από ναυτιλιακές εταιρείες και διοικήσεις θα δημιουργούσαν ανησυχητική κατάσταση όσον αφορά την ασφάλεια της ναυτιλίας και την προστασία του περιβάλλοντος 7

(8) ότι είναι, συνεπώς, αναγκαίο να ληφθούν ειδικά μέτρα, σε κοινοτική κλίμακα, προκειμένου να αντιμετωπισθούν καταστάσεις κατά τις οποίες δεν υπάρχουν πιστοποιητικά ISM επί του πλοίου 7 ότι τα εν λόγω μέτρα πρέπει να συμπεριλαμβάνουν την κράτηση κάθε πλοίου που δεν διαθέτει τα πιστοποιητικά που εκδίδονται σύμφωνα με τον κώδικα ISM 7

(9) ότι, εντούτοις, εάν δεν υπάρχουν άλλες σοβαρές ελλείψεις που να δικαιολογούν την κράτηση του πλοίου, το ενδιαφερόμενο κράτος μέλος θα πρέπει να μπορεί να αίρει την κράτηση όταν αυτό είναι αναγκαίο προκειμένου να αποφευχθεί συμφόρηση του λιμένα 7

(10) ότι, στην περίπτωση αυτή, τα κράτη μέλη πρέπει να θεσπίσουν, σύμφωνα με το άρθρο 11 της οδηγίας 95/21/ΕΚ, σύντονα μέτρα προκειμένου να διασφαλίσουν ότι στα πλοία στα οποία έχει επιτραπεί να αποπλεύσουν από λιμένα χωρίς τα ενδεδειγμένα βάσει του ISM πιστοποιητικά, δεν επιτρέπεται η πρόσβαση σε κανένα λιμένα της Κοινότητας μέχρι να εκδοθούν έγκυρα πιστοποιητικά βάσει του κώδικα ISM, με την επιφύλαξη της παραγράφου 6 του άρθρου 11 της ανωτέρω οδηγίας 7

(11) ότι μόνο το κράτος που έχει επιβάλει κράτηση σε πλοίο μπορεί να άρει την απαγόρευση πρόσβασης σε λιμένες της Κοινότητας 7 ότι το κράτος που έχει επιβάλει κράτηση μπορεί να δεχθεί οποιεσδήποτε πληροφορίες άλλου κράτους μέλους ως απόδειξη του ότι το συγκεκριμένο πλοίο διαθέτει έγκυρα πιστοποιητικά που έχουν εκδοθεί σύμφωνα με τον κώδικα ISM 7

(12) ότι πρέπει να είναι δυνατόν να τροποποιηθεί η οδηγία 95/21/ΕΚ για να ληφθούν υπόψη οι τροπολογίες που επήλθαν στις διεθνείς συμβάσεις και στο μνημόνιο συνεννόησης για τον έλεγχο των πλοίων στο κράτος του λιμένα, στο οποίο αναφέρεται το άρθρο 2 της παρούσας οδηγίας 7 ότι η διαδικασία που προβλέπεται από το άρθρο 18 της οδηγίας κρίνεται η πλέον κατάλληλη για τη θέσπιση των τροποποιήσεων αυτών 7 ότι, προς το σκοπό αυτό, το άρθρο 19 πρέπει να επεκταθεί,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 95/21/ΕΚ τροποποιείται ως εξής:

1. Το άρθρο 2 τροποποιείται ως εξής:

α) στο σημείο 1 οι όροι «που ισχύουν κατά την ημερομηνία έκδοσης της παρούσας οδηγίας» αντικαθίστανται από τους όρους «που ισχύουν κατά την 1η Ιουλίου 1998» 7

β) στο σημείο 2, οι όροι «όπως έχει κατά την ημερομηνία έκδοσης της παρούσας οδηγίας» αντικαθίστανται από τους όρους «όπως έχει την 14η Ιανουαρίου 1998».

2. Προστίθεται το ακόλουθο άρθρο:

«Άρθρο 9α

Διαδικασία σε περίπτωση έλλειψης πιστοποιητικών ISM

1. Αν η επιθεώρηση δείξει ότι επί πλοίου στο οποίο εφαρμόζεται εντός της Κοινότητας ο κώδικας ISM κατά την ημερομηνία επιθεώρησης δεν υπάρχει αντίγραφο του πιστοποιητικού συμμόρφωσης ή του πιστοποιητικού ασφαλούς διαχείρισης που εκδίδεται σύμφωνα με το διεθνή κώδικα διαχείρισης για την ασφαλή λειτουργία των πλοίων και για την πρόληψη ρύπανσης του περιβάλλοντος (κώδικας ISM) η αρμόδια αρχή μεριμνά για την κράτηση του πλοίου.

2. Παρά την έλλειψη των εγγράφων που αναφέρονται στην παράγραφο 1, εάν η επιθεώρηση δεν βρεί και άλλες ελλείψεις που να δικαιολογούν την κράτηση, η αρμόδια αρχή μπορεί να άρει την κράτηση για να αποσυμφορήσει το λιμένα. Όταν λαμβάνεται τέτοια απόφαση, η αρμόδια αρχή ενημερώνει αμέσως τις αρμόδιες αρχές των υπολοίπων κρατών μελών.

3. Τα κράτη μέλη λαμβάνουν τα δέοντα μέτρα για να διασφαλίσουν ότι στα πλοία στα οποία έχει επιτραπεί ο απόπλους από λιμένα κράτους μέλους υπό τις περιστάσεις που αναφέρονται στην παράγραφο 2, θα απαγορεύεται ο κατάπλους σε όλους τους λιμένες της Κοινότητας, εκτός από τις περιπτώσεις που αναφέρονται στο άρθρο 11 παράγραφος 6, μέχρις ότου ο πλοιοκτήτης ή ο εφοπλιστής του πλοίου αποδείξει στην αρμόδια αρχή του κράτους μέλους στο οποίο ελήφθη η απόφαση κράτησης ότι το πλοίο διαθέτει έγκυρα πιστοποιητικά εκδοθέντα σύμφωνα με τον κώδικα ISM. Όταν διαπιστώνονται ελλείψεις σύμφωνα με το άρθρο 9 παράγραφος 2 που δεν μπορούν να διορθωθούν στο λιμένα κράτησης, εφαρμόζονται επίσης οι σχετικές διατάξεις του άρθρου 11.»

(3) Στο άρθρο 19 προστίθεται το ακόλουθο στοιχείο:

«γ) να προσαρμόζονται οι ημερομηνίες στο άρθρο 2, ώστε να λαμβάνονται υπόψη οι τεθείσες σε ισχύ τροποποιήσεις των διεθνών συμβάσεων και του μνημονίου συνεννόησης που αναφέρονται στο παρόν άρθρο, εξαιρουμένων των πρωτοκόλλων αυτών των συμβάσεων.»

Άρθρο 2

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία το αργότερο έως την 1η Ιουλίου 1998. Ενημερώνουν αμέσως την Επιτροπή σχετικά.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.

2. Τα κράτη μέλη κοινοποιούν στην Επιτροπή το κείμενο των βασικών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.

Άρθρο 3

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

. . .

Για το Συμβούλιο

Ο Πρόεδρος

(1) ΕΕ C 264 της 30.8.1997, σ. 33. ΕΕ C 73 της 9.3.1998, σ. 64.

(2) ΕΕ C 73 της 9.3.1998, σ. 64.

(3) Γνώμη του Ευρωπαϊκού Κοινοβουλίου της 4ης Δεκεμβρίου 1997 (ΕΕ C 388 της 22.12.1997, σ. 16), κοινή θέση του Συμβουλίου της 12ης Φεβρουαρίου 1998 και απόφαση του Ευρωπαϊκού Κοινοβουλίου της . . . (δεν έχει ακόμη δημοσιευθεί στην Επίσημη Εφημερίδα).

(4) ΕΕ L 157 της 7.7.1995, σ. 1.

(5) ΕΕ L 320 της 30.12.1995, σ. 14.

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

Στις 29 Ιουλίου 1997, η Επιτροπή υπέβαλε στο Συμβούλιο πρόταση οδηγίας του Συμβουλίου για την τροποποίηση της οδηγίας 95/21/ΕΚ για την επιβολή, σχετικά με την ναυσιπλοΐα που συνεπάγεται χρήση κοινοτικών λιμένων ή διέλευση από ύδατα υπό τη δικαιοδοσία κράτους μέλους, των διεθνών προτύπων για την ασφάλεια των πλοίων, την πρόληψη της ρύπανσης και τις συνθήκες διαβίωσης και εργασίας επί των πλοίων (έλεγχος του κράτους του λιμένα). Η πρόταση αυτή βασίζεται στο άρθρο 84 παράγραφος 2 της συνθήκης (1).

Το Ευρωπαϊκό Κοινοβούλιο έδωσε τη γνώμη του σε πρώτη ανάγνωση στις 4 Δεκεμβρίου 1997 (2). Η Οικονομική και Κοινωνική Επιτροπή έδωσε τη δική της γνώμη στις 10 Δεκεμβρίου 1997 (3). Το Κοινοβούλιο ενέκρινε την πρόταση της Επιτροπής χωρίς τροπολογίες.

Το Συμβούλιο ενέκρινε την κοινή θέση του σύμφωνα με το άρθρο 189Γ της συνθήκης στις 12 Φεβρουαρίου 1998.

II. ΣΚΟΠΟΣ ΤΗΣ ΟΔΗΓΙΑΣ

Σκοπός της οδηγίας είναι η τροποποίηση της οδηγίας 95/21/ΕΚ σχετικά με τον έλεγχο του κράτους του λιμένα προκειμένου:

- να επεκταθεί ο έλεγχος του κράτους του λιμένα στις πρόσφατες τροποποιήσεις των συμβάσεων MARPOL, SOLAS και STCW.

- να υποχρεωθούν τα κράτη μέλη να εξασφαλίσουν ότι τα πλοία που καταπλέουν στους λιμένες τους συμμορφώνονται με το διεθνή κώδικα διαχείρισης για την ασφάλεια εκμετάλλευσης των πλοίων και την πρόληψη της ρύπανσης (κώδικα ISM) (4),

- να καθοριστούν συγκεκριμένες διαδικασίες κράτησης των πλοίων που δεν διαθέτουν τα πιστοποιητικά ISM λαμβάνοντας υπόψη το γεγονός ότι σημαντικός αριθμός ναυτιλιακών εταιρειών και πλοίων δεν θα διαθέτουν τα πιστοποιητικά ISM κατά την έναρξη ισχύος του κώδικα ISM την 1η Ιουλίου 1998,

- να επεκταθεί το πεδίο εφαρμογής της διαδικασίας επιτροπολογίας.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Η κοινή θέση την οποία ενέκρινε το Συμβούλιο ανταποκρίνεται σε μεγάλο βαθμό στην πρόταση της Επιτροπής.

Το σχέδιο οδηγίας τροποποιεί τις ημερομηνίες αναφοράς που μνημονεύονται στις παραγράφους 1 και 2 του άρθρου 2 (ορισμοί) της οδηγίας 95/21/ΕΚ προκειμένου να καλυφθούν οι πρόσφατες τροποποιήσεις ορισμένων διεθνών συνθηκών (παράγραφος 1) και του μνημονίου συνεννόησης για τον έλεγχο από το κράτος του λιμένα (ΜΣ) των Παρισίων (παράγραφος 2).

Εξάλλου, εισήχθη νέο άρθρο 9α προκειμένου:

- να εξασφαλισθεί ότι εφόσον δεν υπάρχει επί του πλοίου βεβαίωση συμμόρφωσης ή πιστοποιητικό διαχείρισης της ασφάλειας που έχουν εκδοθεί σύμφωνα με τον κώδικα ISM, απαγορεύεται ο απόπλους του (παράγραφος 1),

- να παρασχεθεί στα κράτη μέλη η δυνατότητα άρσης της απαγόρευσης του απόπλου, εφόσον δεν υπάρχουν άλλες ανωμαλίες που να δικαιολογούν την απογόρευση αυτή και το μέτρο είναι απαραίτητο για να αποφευχθεί συμφόρηση του λιμένα (παράγραφος 2),

- να εξασφαλισθεί ότι στα πλοία στα οποία επετράπη ο απόπλους σύμφωνα με την παράγραφο 2, απογορεύονται, καταρχήν, ο κατάπλους σε όλους του κοινοτικούς λιμένες έως ότου είναι σε θέση να αποδείξουν τη συμμόρφωσή τους με τον κώδικα ISM (παράγραφος 3).

Εξάλλου, το σχέδιο οδηγίας επεκτείνει το πεδίο εφαρμογής της διαδικασίας επιτροπής του άρθρου 19 στοιχείο β) το οποίο, επί του παρόντος, καλύπτει μόνον τις προσαρμογές των τεχνικών παραρτημάτων της οδηγίας υπό το φως των μελλοντικών τροποποιήσεων των πράξεων που αναφέρονται στο άρθρο 2 σημεία 1 και 2, ούτως ώστε η επιτροπή να δύναται να τροποποιεί επίσης τις ημερομηνίες που αναφέρονται στα σημεία αυτά.

IV. ΤΡΟΠΟΛΟΓΙΕΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

Το Ευρωπαϊκό Κοινοβούλιο, σε πρώτη ανάγνωση στις 4 Δεκεμβρίου 1997, δεν ενέκρινε καμία τροπολογία στην πρόταση της Επιτροπής.

V. ΟΙ ΤΡΟΠΟΛΟΓΙΕΣ ΤΟΥ ΣΥΜΒΟΥΛΙΟΥ ΣΤΗΝ ΠΡΟΤΑΣΗ ΤΗΣ ΕΠΙΤΡΟΠΗΣ

ΩΣ ΠΡΟΣ ΤΟ ΠΡΟΟΙΜΙΟ

Το Συμβούλιο επαναδιατύπωσε το προοίμιο υπό το φως των τροπολογιών της αρχικής πρότασης της Επιτροπής. Εκτός από ορισμένες συντακτικές τροποποιήσεις, το Συμβούλιο:

- συμπλήρωσε τις παραγράφους 1 και 2 του αιτιολογικού προκειμένου να αναφέρεται ότι η οδηγία 95/21/ΕΚ θα πρέπει επίσης να προσαρμοσθεί βάσει των πρόσφατων τροποποιήσεων του ΜΣ των Παρισίων,

- τροποποίησε την παράγραφο 9 του αιτιολογικού προκειμένου να διευκρινίζεται ότι η ανάγκη αποφυγής της συμφόρησης του λιμένα αποτελεί το μόνο λόγο που δικαιολογεί την άρση της κράτησης του πλοίου,

- εισήγαγε νέες παραγράφους 10 και 11 τοι αιτιολογικού προκειμένου να διευκρινισθούν τα δικαιώματα και οι υποχρεώσεις των κρατών μελών όσον αφορά την άρση της κράτησης και την συνεπακόλουθη άρνηση πρόσβασης σε όλους τους κοινοτικούς λιμένες έως ότου τα συγκεκριμένα πλοία μπορέσουν να αποδείξουν τη συμμόρφωσή τους με τον κώδικα ISM.

ΩΣ ΠΡΟΣ ΤΑ ΑΡΘΡΑ

Το Συμβούλιο συμφώνησε να τροποποιήσει ως εξής την πρόταση της Επιτροπής:

Άρθρο 1 παράγραφος 1 στοιχείο β) (τροποποίηση του άρθρου 2 παράγραφος 2 της οδηγίας 95/21/ΕΚ)

Το Συμβούλιο εισήγαγε νέο άρθρο 1 παράγραφος 1 στοιχείο β) προκειμένου να εκσυγχρονισθεί ο ορισμός του ΜΣ των Παρισίων που αναφέρεται στο άρθρο 2 παράγραφος 2 της οδηγίας 95/21/ΕΚ. Αντικαθιστώντας τους όρους «κατά την ημερομηνία έκδοσης της παρούσας οδηγίας» με τους όρους «όπως έχει την 14η Ιανουαρίου 1998», το Συμβούλιο έλαβε υπόψη του τις τροποποιήσεις του ΜΣ των Παρισίων οι οποίες άρχισαν να ισχύουν μετά την ημερομηνία έκδοσης της οδηγίας 95/21/ΕΚ.

Άρθρο 1 παράγραφος 2 (νέο άρθρο 9α)

Στην παράγραφο 1, το Συμβούλιο αντικατέστησε τον όρο «πιστοποιητικά» με τους όρους «πιστοποιητικό ασφαλούς διαχείρισης» προκειμένου να εξασφαλισθεί η αντιστοιχία με την ορολογία του κώδικα ISM. Εξάλλου το Συμβούλιο εισήγαγε τη φράση «επί του πλοίου στο οποίο εφαρμόζεται εντός της Κοινότητας, ο κώδικας ISM κατά την ημερομηνία επιθεώρησης» προκειμένου να αποφευχθεί οποιαδήποτε αμφιβολία ως προς το πεδίο εφαρμογής της οδηγίας.

Στην παράγραφο 2, το Συμβούλιο αντικατέστησε τους όρους «μπορεί να επιτρέψει τον απόπλου του πλοίου» με τον όρο «μπορεί να άρει την κράτηση» προκειμένου να εξασφαλισθεί η αντιστοιχία με τη διατύπωση που χρησιμοποιείται στο άρθρο 2 παράγραφος 2 της οδηγίας 95/21/ΕΚ. Εξάλλου, το Συμβούλιο προσέθεσε τους όρους «για να αποσυμφορήσει τον λιμένα» ώστε να υπάρχει σαφές κριτήριο βάσει του οποίου μπορεί να χορηγηθεί παρέκκλιση από τον γενικό κανόνα κράτησης του πλοίου.

Στην παράγραφο 3, το Συμβούλιο:

- εισήγαγε τους όρους «εκτός από τις περιπτώσεις που αναφέρονται στο άρθρο 11 παράγραφος 6» προκειμένου να διευκρινισθεί ότι είναι δυνατόν να επιτραπεί η πρόσβαση του πλοίου σε συγκεκριμένο κοινοτικό λιμένα «σε περιπτώσεις ανωτέρας βίας ή για σημαντικούς λόγους ασφάλειας ή για να μειωθεί ή να ελαχιστοποιηθεί ο κίνδυνος ρύπανσης ή για την αποκατάσταση ελαττωμάτων»,

αντικατέστησε τους όρους «να ικανοποιούν το κράτος μέλος» με τους όρους «να ικανοποιούν την αρμόδια αρχή του κράτους μέλους» προκειμένου να εξασφαλισθεί η αντιστοιχία με τη διατύπωση που χρησιμοποιείται στο άρθρο 11 παράγραφος 6 της οδηγίας 95/21/ΕΚ,

- προσέθεσε νέα πρόταση προκειμένου να διευκρινισθεί ότι υπό ορισμένους όρους που αναφέρονται στο άρθρο 11 της οδηγίας 95/21/ΕΚ σε πλοίο στο οποίο θα πρέπει καταρχήν να απαγορεύεται ο κατάπλους σε όλους τους λιμένες της Κοινότητας, είναι δυνατόν να επιτραπεί να μεταβεί στο πλησιέστερο επισκευαστικό ναυπηγείο.

Άρθρο 1 παράγραφος 3 (τροποποίηση του άρθρου 19 της οδηγίας 95/21/ΕΚ)

Το Συμβούλιο αντικατέστησε την παράγραφο που περιείχε η πρόταση της Επιτροπής από νέο κείμενο προκειμένου να καθορίζονται επακριβέστερα οι εξουσίες που παρέχονται στη διαδικασία της επιτροπής σε περίπτωση μεταγενέστερων τροποποιήσεων των διεθνών συμβάσεων και του μνημονίου συνεννόησης που αναφέρονται στο άρθρο 2 της οδηγίας 95/21/ΕΚ.

(1) ΕΕ C 264 της 30.8.1997, σ. 33.

(2) ΕΕ C 388 της 22.12.1997, σ. 16.

(3) ΕΕ C 73 της 9.3.1997, σ. 64.

(4) Ο κώδικας ISM απαιτεί από τα πλοία να φέρουν αντίγραφο της «Βεβαίωσης Συμμόρφωσης» με την οποία το κράτος νηολόγησης εγκρίνει το σύστημα ασφαλούς διαχείρισης της ναυτιλιακής εταιρείας καθώς και «Πιστοποιητικό Ασφαλούς Διαχείρισης» με το οποίο το κράτος νηολόγησης εγκρίνει το σύστημα ασφαλούς διαχείρισης επί του πλοίου.